اور آنحضرت ﷺ کے ساتھ قیام کیا،غزوۂ حدیبیہ میں آپ کے ساتھ نکلے ، قریش اس میں مزاحم ہوئے اور ان کی طرف سے عروہ بن مسعود ثقفی گفتگو کے لیے آیا اور عرب کے عام قاعدہ کے مطابق دوران گفتگو میں بار بار آنحضرت ﷺ کی ریش مبارک کی طرف ہاتھ بڑھاتا تھا ، مسلمان اس گستاخانہ طریقہ تخاطب کے عادی نہ تھے ، مغیرہؓ کو جو اس وقت ہتھیار لگائے آنحضرت ﷺ کی پشت کی جانب کھڑے تھے ، یہ انداز گفتگو ناگوار ہوا ، وہ ہر مرتبہ تلوار کے قبضہ پر ہاتھ لے جاتے تھے آخر میں ضبط نہ ہو سکا ڈانٹ کر کہا خبردار ! ہاتھ قابو میں رکھو ، عروہ بن مسعود ثقفی نے پہچان کر کہا ، او دغاباز میں نے تیری دغابازی کے معاملہ میں تیری طرف سے کوشش نہیں کی تھی ۔
Entity: عروہ — Type: /person